ગીર જંગલ પથરાયેલા વિસ્તારની આસપાસનાં ગ્રામ્ય પંથકોનાં ખેતરો-શેરડીનાં પાકમાં મોત બની ફરતા હિંસક વન્યપ્રાણી દીપડાઓએ ચાલુ વર્ષ દરમ્યાન ૧૪ માનવીઓનાં શિકાર કરી માનવ શરીર ફાડીને ખાઇ ગયેલ જ્યારે ૩૫ જેટલા માનવીઓ ઉપર દીપડાઓએ જીવલેણ હુમલા કર્યા જેમાં ઘણાં લોકોનો મોતનાં મુખમાંથી બચાવ થઇ શક્યો છે. દીપડા પ્રજાતીની સતત વધી રહેલી સંખ્યા સાથે દીપડાઓના રહેઠાણ-ખોરાક અને શારિરીક સ્થિતીમાં જબરો ફેરફાર જોવા મળી રહ્યો હોય જે વનવિભાગ સાથે જંગલ સમપિના ગ્રામ્ય વિસ્તારનાં લોકો માટે ચિંતાનજક અને મુશ્કેલીરૂપ સ્થિતી બની રહી છે.